Diari Oficial de la Generalitat Valenciana


Sumari del DOGV 2032, del 26-05-1993 (1993/828094)

ORDRE de 7 de maig de 1993, de la Conselleria d'Economia i Hisenda, per la qual acorda l'adquisició per la Generalitat Valenciana de dues parcel.les rústiques situades en el terme municipal de Requena, partida del Rebollar, lloc anomenat Cañada de la Garrota i lloc anomenat El Aliagar.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/07/(16)/dof/vci/html**

### Dades del document

Número de DOGV
:   2032

Data del DOGV
:   26-05-1993

Secció del DOGV
:   DISPOSICIONS GENERALS

Número del document
:   1993/828094


Data del document
:   07-05-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 7 de maig de 1993, de la Conselleria d'Economia i Hisenda, per la qual acorda l'adquisició per la Generalitat Valenciana de dues parcel.les rústiques situades en el terme municipal de Requena, partida del Rebollar, lloc anomenat Cañada de la Garrota i lloc anomenat El Aliagar.  
Dins de la política de creació de sòl industrial en l?àmbit de la Comunitat Valenciana s'estima convenient la dotació, per part de la Generalitat Valenciana, de sòl industrial en el municipi de Requena, que permeta la promoció i ubicació de projectes empresarials i la reactivació econòmica de la zona afectada.  
Mitjançant Acord de 7 de desembre de 1992, del Consell de la Generalitat Valenciana, s'aprovà l'adquisició de terrenys en el terme municipal de Requena, dins dels quals es troben les finques, objecte d'aquesta ordre d'adquisició.  
Per això, i d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, i amb els informes i les valoracions que consten en l?expedient,  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra- venda, de les finques rústiques que a continuació es descriuen:  
1. Tros de terra de secà, en el terme municipal de Requena, partida del Rebollar, lloc Cañada de la Garrota, de superfície tres mesurons, equivalents segons els títol a dinou àrees, nou centiàrees, però la superfície real és en mesurament recent de vint-i-tres àrees, setanta-sis centiàrees. Confronta; llevant, ponent i nord, Emilio González, avui la Generalitat Valenciana, i migdia, la sendera.  
La parcel·la descrita es troba inscrita en el Registre de la Propietat de Requena, al foli 97 del llibre 56 de Requena, finca 8.123, inscripció 2ª.  
2. Tros de terra de secà, en el terme municipal de Requena, lloc anomenat El Aliagar. Confronta: nord, Marcelino Martínez; sur, hereus de Segunda Martínez; est, camí de la Casa Panoja, i oest, Gregorio Pérez. Avui confronta per tots els vents amb la Generalitat Valenciana. Està plantat de vinya i la superfície que no consta en el títol és de noranta àrees quaranta-una centiàrees.  
La parcel·la descrita es troba inscrita en el Registre de la Propietat de Requena, al foli 119 del llibre 102 de Requena, finca 14.122, inscripció 1ª.  
Les finques descrites pertanyen a la Sra. Nieves i el Sr. Fernando Cárcel Pérez.  
Les finques descrites en aquesta ordre es troben lliures de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu de tres milions cent noranta-nou mil setanta-cinc pessetes (3.199.075 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 7 de maig de 1993.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI